# Cüneyt Çakır

Cüneyt Çakır (ˈdʒyne̞jt ˈtʃäkɯɾ; Istanbul, Turquia; 23 de novembre de 1976) és un ex àrbitre de futbol turc. És internacional FIFA des de l'any 2006.

## Trajectòria

Cüneyt ha dirigit com a àrbitre partits de la Superlliga, Copa de Turquia, Lliga de Campions de la UEFA, Lliga Europa de la UEFA, Copa Intertoto, Campionat d'Europa Sub-19 de la UEFA de 2007, eliminatòries a l'Eurocopa del 2008, 2012, també partits de classificació de la Copa del Món de futbol 2010-UEFA i diversos partits amistosos internacionals. És el segon àrbitre turc que ha dirigit partits en un Mundial de futbol, després que Dogan Babacan ho fes al Mundial d'Alemanya 1974.
A la Copa Mundial de Futbol Sub-20 de 2011, va xiular els partits Brasil vs. Egipte, Uruguai vs. Nova Zelanda i Equador vs. Costa Rica de la primera fase, en quarts de final va xiular el partit Mèxic vs. Colòmbia i un partit de la semifinal França vs. Portugal.
A la final de l'Eurocopa 2012 va participar com a quart àrbitre en el partit entre Espanya vs Itàlia, en el qual la selecció d'Espanya es va convertir per segona vegada consecutiva en campiona de l'Eurocopa, després de vèncer la final per un resultat de 4-0.
El març de 2013, la FIFA el va incloure en la llista de 52 àrbitres candidats per la Copa del Món de Futbol de 2014 al Brasil. El gener de 2014, la FIFA el va incloure a la llista definitiva d'àrbitres pel mundial. Al mundial, fou designat per arbitrar el partit Brasil-Mèxic de la fase de grups, que va acabar en empat a zero.
El 5 de març de 2013, Çakır va arbitrar el partit de Lliga de Campions de la UEFA entre el Manchester United i el Reial Madrid, i, en una controvertida decisió, va expulsar Nani, del Manchester United com a conseqüència d'una falta en la segona part, cosa que va enfadar molt Sir Alex Ferguson en el que seria el seu darrer partit de Champions com a entrenador del Manchester United.
Çakır fou l'àrbitre designat per arbitrar la final de la lliga de campions de futbol de 2015, entre la Juventus FC i el FC Barcelona a l'Olympiastadion de Berlín, Alemanya, de 6 de juny de 2015.

## Referències

* ↑ «CUNEYT CAKIR». FIFA.com. Arxivat de l'original el 2013-07-11. [Consulta: 28 agost 2011].
* 1 2 «Referee designations for matches 15-17» (en anglès). FIFA.com, 15-06-2014. Arxivat de l'original el 18 de juny 2014. [Consulta: 18 juny 2014].
* ↑ «Open list of prospective referees & assistant referees for the 2014 FIFA World Cup», 07-03-2013. Arxivat de l'original el 2016-03-04. [Consulta: 18 juny 2014].
* ↑ «Referees & Assistant referees for the 2014 FIFA World Cup™». FIFA.com, 14-01-2014. Arxivat de l'original el 16 de gener 2014. [Consulta: 22 juny 2014].
* ↑ «El turco Cuneyt Cakir pitará el Brasil vs México» (en castellà). mediotiempo.com, 15-06-2014. [Consulta: 18 juny 2014].
* ↑ «Detalls del partit Brasil - Mèxic» (en anglès). Arxivat de l'original el 2014-06-20. [Consulta: 18 juny 2014].
* ↑ Cuneyt Cakir ruins second leg between Manchester United and Real Madrid Arxivat 2013-06-03 a Wayback Machine. (5 març 2013).
* ↑ «Çakır to referee UEFA Champions League final». Union of European Football Associations, 18-05-2015 [Consulta: 6 juny 2015].
* ↑ «En büyük final Cüneyt Çakır'ın» (en turc). Hürriyet, 18-05-2015 [Consulta: 28 maig 2015].

## Enllaços externs

* Fitxa a FootballDataBase
* Fitxa a SoccerWay
| Precedit per: Ravshan Irmatov | Àrbitre de la final del Campionat del Món de Clubs de futbol 2012 | Succeït per: Sandro Ricci |
| Precedit per: Björn Kuipers | Àrbitre de la final de la Lliga de Campions de la UEFA 2015 | Succeït per: ningú |